Apple I ble solgt for 666,66 dollar ettersom Wozniak likte repeterende tall og ettersom de ble solgt i en lokal sjappe for 500 dollar og la til en tredjedel i fortjeneste. Omtrent 200 enheter ble produsert. I motsetning til flere hobbydatamaskiner på samme tid, som ble solgt som byggesett, var Apple I et fullt montert kretskort med over 60 integrerte kretser. Man måtte likevel selv montere kasse, strømforsyning, strømbryter, tastatur og komposittskjerm. Et alternativt kretskort med kassettgrensesnitt for lagring ble senere sluppet med en kostnad på 75$.